 Madaxweyne ku xigeenkii hore ee Somaliland Axmed Yuusuf Yaasiin oo wareysi gaar ah siiyey Wargeyska Geeska Afrika ayaa wuxuu sheegay in xukuumadii uu madaxweyne xigeenka ka ahaa ay hirgelisay oo ay bixisay dhaqaalihii ku baxay doorashooyinkii 2003, waxaanu yidhi Doorashadeenii Dastuurka 2001 inagaa ayaa kharashka bixinay, 2003-gii Doorashooyinkii Madaxtooyada iyo Dawladaha hoose inagaa bixinay, Beesha Caalamku waxay ina soo gashay Doorashadii Wakiilada ee 2005, taasna Xisbiyadii Mucaaradka ayaa sabab u ahaa inay yimadaan, weynu isku tashan lahayne, anigu waxaan qabaa in Somaliland xagga Doorashooyinka isku tashato, oo waliba Dawladda iyo cid walba aan ku dhiirino in inta kalaba inaynaan kharash Doorashooyin u daba fadhiisan cidnaba,waayo marka la doono waa lagugu qaloocin karaa, waana arin khatar ah,Caalamku haddii ay Ictiraafka inaga caawinayaan diyaar baanu nahay, haddii Kaabayaashii i inaga baabay inaga caawinayaan diyaar baanu nahay oo waanu soo dhaweynaynaa, laakiin arimaheena gudaha in cid kale inoo timaado waxay nusqaan iyo khasaare ku tahay Somaliland, arinta kala qaadistuna waxay u taalay Maxkamada sare, 